…Եթե չեմ սխալվում` 2008-ի նախագահական ընտրությունների նախօրեին էր: Սերժ Սարգսյանը` պատասխանելով լրագրողներից մեկի հարցին, ասել էր. «Մենք մեր հաճախորդներին լավ ենք ճանաչում»: Նկատի ուներ մասնավորապես Արտաշես Գեղամյանին, որը պատրաստվում էր ընդդիմությունից սահուն անցում կատարել դեպի իշխանական ճամբար` «կերակրատաշտին» ընդհուպ մոտ տիրույթ: Սարգսյանը չէր սխալվել` 2012 թվականին Գեղամյանը արդեն ԱԺ պատգամավոր ընտրվեց Հանրապետականի ցուցակով: Այդ ցուցակում տեղ գտան նաեւ այլ, ոչ պակաս «հաճախորդներ»` ի դեմս Խոսրով Հարությունյանի, Հայկ Բաբուխանյանի, Մարգարիտ Եսայանի, Արմեն Աշոտյանի, ՀՅԴ-ի ողջ ղեկավար կազմի եւ այլոց: Այն ժամանակից ի վեր շատ ջրեր հոսեցին, եւ «հաճախորդացման» գործընթացն ավելի լայն թափ ստացավ` իր շարքերը մեծացնելով գլխավորապես երիտասարդ կարիերիստների հաշվին: